TV7 UUE AASTA KÕNE
Armsad TV7 vaatajad!
Iga inimene, kes veidigi Piiblit tunneb,
teab kindlasti, et elame lõpuaegades.
Piibel annab täpse kirjelduse tänapäeva inimesest,
rääkides inimestest lõpuaegadel.
2. kirjas Timoteosele 3:1-5 öeldakse sedasi:
"Aga see olgu sul teada, et viimseil päevil tuleb raskeid aegu,
sest siis on inimesi, kes on enesearmastajad,
rahaahned, kelkijad, ülbed, teotajad, sõnakuulmatud vanemaile,
tänamatud, nurjatud, halastamatud, leppimatud, laimajad, ohjeldamatud,
jõhkrad, hea põlgajad, reetlikud, tormakad, upsakad,
rohkem lõbu- kui jumalaarmastajad,
kellel on küll jumalakartuse nägu, aga kes on salanud selle väe.
Niisuguseid väldi!"
Uurides seda Piibli iseloomustust lõpuaegade inimesest,
märkad kindlasti, kuidas see sobib praeguse ajaga.
Igasugune kurjus ja vägivald kasvab,
Jumal ja Piibel on ühiskonna tallaalused.
Islamiusk, eesotsas džihadistidega,
on seadnud eesmärgiks hävitada juudid ja kristlased.
Hirm terrorismi ees on jõudnud Euroopasse välja.
Pagulaste lained tekitavad segadust -
isegi Soome otsuselangetajate seas.
Kuritegevus tõstab pead.
Niigi kehvale majandusseisule langetavad uue varju
pagulastega seotud kulud.
Kogu Euroopa Liit rapub.
Aasta tagasi pidasin oma esimese uue aasta kõne.
Põhirõhk oli prohveteeringul,
mis oli antud nii hoiatuseks kui ka julgustuseks ristirahvale.
Rääkisin ka sellest,
kuidas Kreeka suunalt tuleb midagi, mis ei ole hea.
Nüüd teame, et sealt sai alguse kontrollimatu pagulaste laine.
Teame, et tagajärjed ei olnud head.
Prohveteeringus, mille teile ette lugesin,
oli mureks kristlaste mugandumine selle maailma ajaga.
Vaimulik hooletus on saanud pühade üle võimust,
maine vara on saanud kristlaseid petta.
Paljud kristlased elavad nii, nagu kõik teised.
Nad ei ole eraldanud end Kristusele nii nagu Piibel meid manitseb.
Prohveteering kinnitas, et usklike palveid on kuuldud.
Jeesus andis oma inglitele käsu ja autoriteedi
kaitsta Soome riigipiire Venemaa rünnakute eest.
Inglid takistavad hingevaenlase jõukude sissetungi
Soome poole peale.
Tänu Jumalale, et meie maal on veel usklikke,
kes lakkamatult paluvad meie riigi pärast.
Paar kuud tagasi edastas üks prohvetlik Jumala mees
mulle oma nägemuse kuupäevaga 27.10.2015.
Minu vaim nõustus selle nägemusega.
See nägemus on kooskõlas aastataguse prohveteeringuga.
Selles nägemuses ründas vaenlane Soome piiri idast.
Samal ajal aga kaitsesid inglid meie riigipiire vaenlase eest,
sundides neid taganema.
Usun, et inglid tulid vabastama meie riigipiiri,
kuna tuhanded uuestisündinud kristlased
palvetavad lakkamatult meie riigi pärast.
Nägin neid põlvitamas Jumala ees.
Sellele järgnes manitsus:
"Kristlased peavad palvetama rahvusliku julgeoleku pärast
nendel aegadel ja ka lähitulevikus,
nii nagu 2. Ajaraamat 7:14 julgustab meid seda tegema:
"Ja kui siis minu rahvas, kellele on pandud minu nimi,
alandab ennast ja nad palvetavad ja otsivad minu palet
ning pöörduvad oma kurjadelt teedelt,
siis ma kuulen taevast ja annan andeks nende patu
ning säästan (soome k "tervendan") nende maa."
TV7 üleriigilised paastu- ja palvepäevad
on toimunud regulaarselt kahe aasta jagu.
Möödunud aastal ehitasime üles palvevõrgustiku.
Igast linnast registreerinud palvegrupp
pühendub ühe nädala vältel palvetama meie maa eest.
Nõnda saame kindlustada ja tugevdada
meie rahva palvearmeed.
See on hädavajalik selleks,
et soovitud muudatused võiksid leida aset meie maal.
Peale selle prohveteeringu vastuvõtmist palvetasin
ja palusin Jumala käest kinnitavat kirjakohta.
Sain oma südamele Jeremija 26:2-6
"Nõnda ütleb Issand: Seisa Issanda koja õues
ja räägi kõigi Juuda linnade elanike kohta,
kes tulevad Issanda kotta kummardama,
kõik need sõnad,
mis ma sind olen käskinud neile rääkida
ilma sõnagi ära jätmata!
Vahest nad kuulevad ja pöörduvad igaüks oma kurjalt teelt
ja ma võin kahetseda,
et olen kavatsenud teha neile kurja nende kurjade tegude pärast.
Ja ütle neile: Nõnda ütleb Issand:
Kui te ei kuula mind,
et käiksite mu seaduse järgi, mille ma teile olen andnud,
et kuulaksite mu sulaste, prohvetite sõnu,
keda ma teie juurde olen läkitanud ja läkitanud,
aga keda te ei ole kuulanud,
siis ma talitan selle kojaga nagu Siioniga
ja teen selle linna sajatamissõnaks kõigile maa rahvaile."
Parandage nüüd meelt oma kurjadelt teedelt
ja kuulge oma Jumala häält, et Issand kahetseks
ega laseks sel õnnetusel teie osaks langeda.
Siin ajastul Issand räägib sellele maale,
kõigile neile, kes valvavad me rahva üle,
julgustades palvetama eesootavate ohtude pärast
meie linnades ja riigipiiridel.
See Jumala mehe nägemus, mis mulle 3 kuud tagasi edastati,
läheb veel edasi.
"Nägin, et vajame 3000 uuestisündinud kristlast
palvetama meie maa juhtide ja riigipiiride pärast.
Et juhid parandaksid meelt Iisraeli väärkohtlemise pärast,
kes on seisnud ainult moslemite kaitse eest.
Meie piirid on kaitstud ainult siis, kui parandame meelt ühise rahvana."
See oli hoiatus meie valitsejatele nende valikute pärast,
mis nad Iisraeli suhtes teinud on.
Teame varasemast kogemusest lähtudes,
et iga kord, kui USA valitsus on teinud Iisraeli-vastase otsuse,
on eranditult, 24 tunni jooksul, tabanud nende maad torm,
majanduslik katastroof, üleujutus või terrorirünnak.
On arusaamatu,
kuidas USA valitsus ei ole ikka veel mõistnud,
et Jumalaga ei tasu mängida.
See mäng lõppeb kaotusega.
Jumal on reageerinud USA valikutele ja otsustele
järgneva ööpäeva sees, juba kümneid kordi,
kui nad on puutunud Jumala silmatera.
Nendest sündmustest on pandud kokku raamat,
mille olen küll ise läbi lugenud,
kuid mida minu teada ei ole soome keelde tõlgitud.
Teine näide sellest teemast
on EL-i hiljutine tootemärgistusi puudutav määrus.
Kaupadel, mille tootmisalaks
on 1967 aastal Iisraeli külge liidetud palestiinlaste ala,
peab olema eraldi märge.
Selle märgistuse varjatud eesmärk on ühest küljest süüdistada Iisraeli
ning lisaks takistada nende toodete müüki
Euroopa Liidu riikides.
Märkimisväärne selle asja juures on see,
et mõne päeva sees peale selle otsuse vastuvõtmist,
toimus kohutav terrorirünnak Pariisis.
Jumala eest ei ole miski varjatud.
Prantsusmaa on näidanud üles erilist algatuslikkust
Palestiina riigi tunnustamisel.
Kurb on see, et Soome on üks neist 16-st EL-i liikmesriigist,
kes nõuavad antud tootemärgistust.
Ei EL ega Soome ei ole veel õppinud ära,
et Iisraeli Jumal on muutumatu Jumal
ning Ta tegutseb vastavalt oma Sõnale.
Pariisis aset leidnud terrorirünnak sünnitas hirmulaine kogu maailmas.
Islam on näidanud oma tõelist palet.
Äärmuslikud moslemid põhjendavad oma eesmärke
koraani esialgsete tekstide ja selgitustega.
Koraani kohaselt on kõik usundid peale islami, valed
ning nad on vaja pöörata islami usku, kasvõi vägivallaga.
Nad peavad alistuma islami ees.
See lahing leiab aset vaimumaailmas.
Kristlastena on meie ainus tõhus relv pöörduda Piibli Jumala poole
ja luua palvearmeesid.
Kommunism kukutati Euroopas
tänu palvearmeede lakkamatule võitlusele.
Miks ei peaks see relv olema sama tõhus
võitluses islami vastu?
Rappumine on juba alanud.
Tauno Rantala nägemus Soomest hakkab aset leidma.
Selle nägemuse kuupäev on 17.11.2007.
Jumal ütles selles nägemuses :
"Patu mõõt Soomes on täis saanud.
Mina, Issand, langetan selle rahva elutaset,
ning see saab juhtuma niivõrd äkitselt,
et isegi EL ega ÜRO ei jõua neile appi.
See häda hakkab välja paistma inimeste igapäevaeludes."
Värskemas prohveteeringus, millest rääkisin,
on välja toodud aimdus tulevaste raputuste mõõtmetest.
EL ja Soome saavad kogema kümnekordselt rohkem.
Seal sees on majanduslik kokkuvarisemine,
sotsiaalne ahastus, ebavõrdsus, energia- ja toidupuudus.
Kuid nende rappumiste keskel
tõusevad ka Jumala arm ja armastus esile.
Temal on teile ka hea sõnum.
Nii Tauno Rantala nägemuses, kui ka eelmainitud prohveteeringutes
on üheks ühiseks jooneks trööstiv sõnum.
Ärkamine tuleb.
Üks värske prohveteering kuulutab sedasi:
"Nägin Soomes ärkamist selle ahastuse keskel.
Jumal saab kasutama ainult üksikuid kristlasi,
kes teenivad Issandat Vaimus ja tões,
nii nagu Johannese 4:23-24 ütleb.
Näen, kuidas see ärkamine tuleb Jumala väes,
imede ja tunnustähtedega.
See ärkamine ei leia aset ainult ühes piirkonnas Soomes.
Näen, kuidas tuli sütib vähemalt 10-s erinevas linnas.
Helsingi on üks nendest kohtadest, kuid mitte tulipunkt ega ka algallikas.
Tulipunkti nimi algab S-tähega.
Mis linn või piirkond see on, seda ma ei tea."
Jumal kutsub sind koos kõigi kristlastega
valmistuma ette lõpuaegadeks.
Pühitsema end täie pühendumisega,
et võiksime võtta osa lõpuaegade lõikusest.
Tsiteerin veel lõpuks oma aastatagust julgustust,
mille sain Jumala käest Soome rahvale.
"Vaata, mis ees ootab!
Mina langetan oma väe ja auhiilguse nendesse astjatesse,
kes on alistanud end ja lasknud ennast puhastada.
Neile, kes on läbinud katsumused.
Ainult puhastesse astjatesse võib langetada auhiilguse.
Mina olen püha.
Minu ligiolu võivad viia edasi ainult need,
kes on läbinud minu puhastuse.
Iga astja tuleb puhastada ja pühitseda minu tulega.
Teist teed ei ole.
Saad nägema,
kuidas erinevus püha ja ebapüha astja vahel kasvab.
Ära imesta, nähes ebapüha astjat, lihalikku last, islamit,
kiusamas taga puhastatud tõotuse last Iisakit.
Ära karda, kuna see peab sündima,
et oleks selge, mis on pühitsetud, mis ebapüha."
Kokkuvõtteks tahan öeda, et Jumala süda igatseb,
et kõik rahvad võiksid pöörduda oma kurjadelt teedelt
ja parandaksid meelt oma pattudest.
Kui me seda tõesti teeme, saavad tõeks Jeremija sõnad.
Jumal oma armus kahetseb seda õnnetust,
millega ta ka Soome rahvast on ähvardanud.
Sina, armas vaataja, kes sa ei taha elada hirmus,
vaid tahad tunda rõõmu, rahu ja lootust oma elus,
seda isegi tormide keskel.
siis Jumala Sõnas on sulle vastus.
See Jumala Sõna on Jeesus.
Kui sa tunnistad Jeesusele oma patud
parandad meelt ja pöördud nendest tegudest
ning palud Jeesuselt andestust, siis oma armus Ta andestab sulle.
Piibel annab meile imelise lubaduse:
kõik, kes võtavad Ta vastu,
võivad vastu võtta väe saada Tema lasteks.
See ei loe, kui sügavale patuelu keerisesse oled langenud,
vaid loeb see, et võtad isiklikult vastu selle anni,
mille Jeesus kinkis oma surma läbi, lepitades kõik su patud.
Jeesuse omadel on kõigi olukordade keskel
kindlus Jumalas
ja tõotus igavesest elust koos Jeesusega.
Ära viivita otsusega paluda Jeesust oma ellu.
Homme võib olla juba liiga hilja.
Jumal on andnud Soome rahvale iseseisvuse,
kauni maa ja majandusliku edu.
Meie oma valikutega
mõjutame nii oma perekonna kui ka kogu meie riigi tulevikku.
Olgu Jeesus Kristus meie kõigi Issand ja vabastaja.
Kui meie, kristlased, oleme valvsad ja palvetame,
käies Jumala tahtmises,
saame näha Piibli tohutute tõotuste täitumist.
Usu Jeesusesse ja hoia Temast kinni,
siis kingib Ta sulle kord igavese elu.
Aamen! Õnnistatud alanud uut aastat!
Õnnistatud uut aastat 2016!
Tõlge: Sanna Pitko